**Cofnodion Cyfarfod Cyffredinol o Gyngor Cymuned Llanfihangel Aberbythych a gynhaliwyd ar 27 Chwefror 2019 yn Neuadd Bentref Carmel am 7 o’r gloch**

**PRESENNOL:** Y Cynghorwyr M. Trevor (Cadeirydd), A. Thomas, Ll. Thomas, B. John,   
T. Stephens, E. Hopkins.

Hefyd yn bresennol: M. Jenkins (Clerc)

**253. SYLWADAU AGORIADOL Y CADEIRYDD**

Estynnodd y Cadeirydd, y Cyng. M. Trevor, groeso cynnes i bawb i’r cyfarfod.

**254. YMDDIHEURIADAU AM ABSENOLDEB**: Y Cyng. C. Campbell, J. Thomas ac  
M. Digby.

**255. DATGANIADAU O FUDDIANNAU PERSONOL:** Dim.

**256. MATERION PLISMONA:** Gan nad oeddRoger Anthony, y Swyddog Cefnogi Cymuned, yn bresennol, nid oedd adroddiad ar gael.

**257. COFNODION:** Cadarnhawyd cofnodion y cyfarfod a gynhaliwyd ar 14 Ionawr 2019 fel rhai cywir.

**258. MATERION YN CODI**

**A476** – Nid oedd unrhyw wybodaeth bellach ar gael ynghylch y pant yn y ffordd ger Llether Garw.  Roedd y Clerc wedi riportio’r mater i Gyngor Sir Gâr.

**Carafán** – Milo – Roedd hysbysiad gorfodi wedi ei gyhoeddi gan Gyngor Sir Gâr. Nid oedd unrhyw wybodaeth bellach ar gael.

**Atalfa Ddiogelwch** – Roedd y wal wedi cael ei hail-godi yr wythnos hon, a nodwyd siom ynghylch y ffaith er bod atalfa ddiogelwch ymhlith y pethau y gofynnir i Gyngor Sir Gâr amdanynt, nid yw’r cyllid ar gael ar hyn o bryd. Bydd yr ardal yn parhau i gael ei monitro’n fisol. Roedd yr union eiriau yma yn y cofnodion diwethaf – cywir? Gofynnodd y Cyng. M. Trevor i’r Clerc anfon ymlaen ati yr ymateb ar ebost a dderbyniwyd oddi wrth Gyngor Sir Gâr fel y gallai hi ystyried y mater ymhellach.

**Coed wedi gor-dyfu** – Bellach, roedd rhai o’r coed wedi gor-dyfu a riportiwyd wedi cael eu torri, ond mae’r broblem yn parhau ar Heol Maesybont. Credir fod y coed yn eiddo i gwmni Mast.

**Byrddau’r Cadeiryddion** – Gofynnwyd i’r Clerc wneud y trefniadau angenrheidiol gyda’r crefftwr i ddiweddaru’r byrddau yng Ngharmel, Gelli Aur a Neuadd Les Gât.

**Heol Maesybont** – Mae’r preswylwyr yn parhau i barcio ar y palmant, gan achosi rhwystr. Bydd y Clerc yn cysylltu â Roger Anthony i ofyn iddo ddelio â’r mater.

**Cynnal a chadw ffyrdd** – Y Clerc i fynd ar ôl Cyngor Sir Gâr eto ynghylch y gwaith sydd angen ei wneud i’r ffordd rhwng Heol y Ffynnon a Bryndu Maesybont, ac o Gefnberach i Temple Bar.

**Llyn Pantllyn –** Noddodd y Cyng. T. Stephens fod mater y coed bellach wedi cael ei ddatrys.

**Cyfethol Mr J. M. Williams** – Yn anffodus, nodwyd yn ddiweddar nad oedd y broses o gyfethol wedi dilyn y weithdrefn gywir. Roedd y Clerc wedi bod mewn cysylltiad â Chyngor Sir Gâr, ac roedd y mater bellach wedi cael ei ddatrys yn y modd priodol. Roedd hysbysiadau cyhoeddus wedi cael eu harddangos, a derbyniwyd un cais – gan Mr J. Meredith Williams. Gwahoddir Mr Williams i’r cyfarfod nesaf i lofnodi papurau i dderbyn y swydd.

**259. MATERION Y CYNGOR SIR**

Gan nad oedd y Cyng. C. Campbell yn gallu bod yn bresennol, roedd wedi darparu’r adroddiad canlynol:

* £2.6 miliwn yn fwy i ysgolion (y tro cyntaf i ni allu gwneud hyn ers pum mlynedd)
* £3.36 miliwn mwy i ofal cymdeithasol
* £4.5 i wella’r ffyrdd (dros 3 blynedd) – mae hyn yn golygu y gallwn wario mwy i wella cyflwr ein heolydd
* 5–7% o godiad cyflog i’r 2,000 o staff sydd ar y cyflogau isaf
* Mae rhaglen gyfalaf gwerth £260 miliwn wedi ei chytuno am y pum mlynedd nesaf – y mwyaf yng Nghymru
* Rydym yn ymrwymo i adeiladu 900 o dai cyngor dros y 10 mlynedd nesaf – am y tro cyntaf ers 2007!
* Mae targed gyda ni i sicrhau 1,000 o dai fforddiadwy dros y tair blynedd nesaf (mae 650 wedi eu sicrhau yn barod)
* Rydym wedi llwyddo i gadw Treth y Cyngor dan 5% – un o’r lleiaf yng Nghymru
* Bydd cyflog y Prif Weithredwr nesaf £30,000 yn is na’r hyn mae’r Prif Weithredwr presennol yn ei gael, a bydd e/hi yn gorfod siarad Cymraeg.

**260. GOHEBIAETH**

Cyngor Sir Gâr – Cyfarwyddyd amgylcheddol ar gyfer Cynghorau Tref a Chymuned – nodwyd

CFfI Sir Gâr – Gwahoddiad i’r Rali flynyddol – bydd y Cyng. B. John yn mynychu

Cyngor Sir Gâr – Hysbysiad o Braesept Goleuo 2019/20: £7533.80 gweler isod

Cyngor Sir Gâr – Cynllun ‘London Bridge’ – nodwyd

Un Llais Cymru – Pŵer yr haul i gymunedau Cymru – nodwyd

Maer Caerfyrddin – Gorymdaith Dydd Gŵyl Dewi – nodwyd

Cyngor Sir Gâr – Hysbysiad o Braesept Goleuo 2019/20: £7533.80 – Nodwyd  
[Hwn eisoes wedi ei gynnwys uchod?]

**261. CYNLLUNIO:**  Dim.

**262. TALIADAU A CHYFRIF BANC**

Cymeradwywyd y taliadau canlynol:

£110.00 Cyllid a Thollau EM, Chwefror

£185.00 Aelodaeth o Un Llais Cymru

£150.00 Vision ICT: Cynnal a chadw’r wefan

£268.75 Ffi Swyddfa Archwilio Cymru

£100.00 Llogi Neuadd Bentref Carmel (2 flynedd)

£100.00 Llogi Neuadd yr Eglwys Gelli Aur (2 flynedd)

£300.00 Cyfraniad i Eglwys Gelli Aur

£130.00 Mynwent Capel Carmel

£130.00 Mynwent Capel Milo

£130.00 Mynwent Capel Cefnberach

£130.00 Mynwent Eglwys y Santes Fair

£260.00 Mynwent Eglwys St Mihangel (2 flynedd)

£300.00 Cyfraniad i Gapel Cefnberach

£100.00 Cyfraniad i Ambiwlans Awyr Cymru

£300.00 Cyfraniad i Eglwys Carmel

£100.00 Cyfraniad i GFfI Sir Gâr

Cyfrif Banc £11707.58 CR

Mae’r Clerc wrthi’n paratoi ar gyfer cyfrifon diwedd y flwyddyn ariannol, ynghyd â’r archwiliad mewnol ac allanol fydd yn dilyn; yn sgil hyn mae hi wedi llunio nifer o weithdrefnau a dogfennau newydd i’w hystyried a’u cymeradwyo.

* Cofrestr presenoldeb i’w harwyddo gan yr aelodau sy’n bresennol, ac i nodi absenoldebau a dderbyniwyd
* Ffurflen newydd i’w chwblhau pan yn datgan diddordebau
* Llythyr drafft i benodi archwiliwr mewnol (Mr B Smith)
* Rheolau Sefydlog wedi eu diweddaru
* Rheoliadau Ariannol
* Cod Ymddygiad – diweddarwyd

Trafodwyd yr uchod, a phenderfynwyd derbyn yr holl ddogfennau.

**263. DERBYNIWYD CEISIADAU AM GYMORTH ARIANNOL ODDI WRTH Y CANLYNOL (GWELER Y TALIADAU UCHOD AM Y SYMIAU A GYFRANNWYD)**

Eglwys St Mihangel, Gelli Aur

Ambiwlans Awyr Cymru

Eglwys y Bedyddwyr, Carmel

Capel Cefnberach

Menter Bro Dinefwr

Treialon Cŵn Defaid Cenedlaethol Cymru 2019

**264. UNRHYW FATER ARALL / CWESTIYNAU**

**Carmel** –Adroddodd y Cyng. L. Thomas fod angen rhoi sylw brys i wyneb y ffordd gyferbyn â’r arosfan bws yng Ngharmel. Y Clerc i adrodd i Gyngor Sir Gâr.

**Heol Maesybont** –Adroddodd y Cyng. Andrew Thomas fod yna lawer iawn o sbwriel ar ochr y ffordd. Y Clerc i adrodd i Gyngor Sir Gâr.

**Ysgol Maesybont** –Atgoffwyd yr aelodau gan y Cyng. B. John taw’r Cyngor Cymuned sy’n berchen ar yr hysbysfwrdd ar wal yr ysgol. Dylid gwneud trefniadau i dynnu hwn i lawr.